《舟中杂感二首 其一》
明代·徐倬

高秋一叶下梧桐，有客扬帆夕照中。多病百年兼恨别，依人千里自途穷。

沧江白露鱼龙夜，冷月黄沙草木风。老去休思空冀北，曰归终拟侩墙东。

作者简介：（1624—1713）明末清初浙江德清人，字方蘋，号蘋村。明末为倪元璐、刘宗周弟子。清初入谷应泰幕府，为撰《明史纪事本末》。康熙十二年进士。官侍读。三十三年因故被劾归里。以编《全唐诗录》擢礼部侍郎。工诗文。有《蘋村集》。